Drivstua stasjon

Drivstua stasjon er en nedlagt jernbanestasjon på Dovrebanen i Oppdal kommune i Trøndelag fylke. Stasjonen ble åpnet da banestrekningen Dombås – Trondheim sto ferdig i 1921 som en betjent stasjon for ekspedering av tog, reisende og gods. 

Stasjonsområdet består i tillegg til stasjonsbygningen et kombinert uthus og godshus, som begge har torvtak, samt en lokomotivstall bekledd i skifer. Opprinnelig hadde stasjonen også svingskive. Stasjonsbygningen er tegnet i to etasjer av jernbanearkitekten Erik Glosimodt og inngår i hans serie av høyfjellsstasjoner tegnet i perioden 1917 til 1921.Kulturterminalen.no – Perler på et spor, om Drivstua stasjon (Lest 16. mai 2008)

I 1968 ble Drivstua gjort om til en fjernstyrt stasjon betjent for ekspedering av reisende, og året etter stod stasjonen uten fast bemanning. I 1986 ble persontrafikken på Drivstua nedlagt fordi trafikkgrunnlaget ikke lenger var tilstrekkelig. I 1997 ble Drivstua fredet av RiksantikvarenRiksantikvaren.no – Fredning av Drivstua stasjon, Oppdal kommune i Sør-Trøndelag (Lest 16. mai 2008), og i dag fungerer Drivstua som et fjernstyrt kryssingsspor. Drivstua stasjon ligger for øvrig 690,7 moh og 407,12 km fra Oslo S.

 Galleri 


 Referanser 

 Litteratur 



 Eksterne lenker 



Kategori:Jernbanestasjoner på Dovrebanen
Kategori:Jernbanestasjoner i Norge uten persontrafikk
Kategori:Jernbanestasjoner i Trøndelag
Kategori:Transport i Oppdal
Kategori:Jernbanestasjoner åpnet i 1921
Kategori:1921 i Norge
Kategori:Kulturminner i Oppdal
Kategori:Erik Glosimodt
Kategori:Byggverk i Oppdal
Kategori:Trøndelags samferdselshistorie